**220108 Дарлин**

**Ол сізге ең жақсысын бергісі келеді.**

Шамамен жасы жиырмадағы бір жас келіншек маған бірде былай деді, шынымен Құдайға мойынсұнудан басқа менің таңдауым жоқ, өйткені ол Құдайды тыңдамаған кезде, әрқашан жеңіліске тап болғанын айтты. Шын мәнінде оның айтқаны рас. Ол жас кезінде өте маңызды мынадай шындықты ұстанған, қаншалықты қиын болсада, бәрібір ақыры аяғында жақсылыққа алып келеді, себебі бұл Құдайдың еркі.

Құдай біздің өмірімізге игілік алып келгісі келеді. Көне өсиеттегі кітаптардың бірінде Ишаия пайғамбар былай деген; «Сендерді құтқарушы Жаратқан Ие, Исраил сиынған Киелі Құдай, былай дейді: Мен, Құдай Иелерің, сендерге пайдалыны үйретіп, түзу жолмен бастап алып жүремін. О, егер өсиеттеріме құлақ ассаңдар ғой, шіркін! Сонда сендердегі амандық пен тыныштық сарқылмас өзендей, әділдік те теңіз толқындарындай шексіз болар еді!» (Ишаия 48:17-18)

«Егерде…», дейді Құдай. Егер сенің сеніміңе келісе алмайтын жігітке күйеуге шықпай, кішкене күте тұрғаныңда… Егер Құдайдың еркін жасөспірім кезіңде бұлжытпай орындап жүргеніңде, сонда сенің өз өміріңе дұрыс бағытты таңдауға мүмкіндік болар еді… Егер өз балаларың өзіңмен бірге тұрып жатқан кезде, кішкене сабырлық танытқаныңда… Сонда Құдай былай дейді; «сендердегі амандық пен тыныштық сарқылмас өзендей, әділдік те теңіз толқындарындай шексіз болар еді!»

Не дейміз, енді бізде кері қайтатын мүмкіндік жоқ. Қалай болды, солай болды. Алайда сіз өзіңіздің болашағыңызға үлкен әсер етуге шешім қабылдауға мүмкіндігіңіз бар. Енді Құдайдың көмегімен осы сәттен бастап Оны тыңдап, Оған мойынсұнуға шешім қабылдаңыз. Сіз Оның еркін орындауға бел буыңыз. Осыдан кейін қандай да бір шешім қабылдар алдында Оның жетелеуін сұрап, мінажат етіңіз.

Құдай сіздің Жаратқан Иеңіз екенін әрқашан есіңізге алыңыз, себебі Ол былай деген; «…Мен, Құдай Иелерің, сендерге пайдалыны үйретіп, түзу жолмен бастап алып жүремін» (Ишаия 48:17). Ол сізге ең жақсысын бергісі келеді. Құдайға мойынсұныңыз, сонда Ол тыныштық сыйлайды.